**Kettuki** (entinen Kehitysvammaisten taiteilijoiden tuki ry) valitsee vuosittain erityistaiteen piiristä vuoden taiteilijan tai taiteilijaryhmän, jolle järjestetään yksityisnäyttely.

Vuoden taiteilijat
------------------

* Tuomas Korhonen 2004
* Tuula Rantanen 2005
* Kirsi Mikkonen 2006
* Paul Gustafsson 2007
* Jack Heiskanen 2008
* Kenneth Rasmussen (Tanska) 2009
* Matti Rauhaniemi 2010
* Jukka-Pekka Levy 2011
* Miia Ruohonen 2012
* Omapolku ry:n puupiirrosgrafiikan ryhmä 2013
* Tiina Elina Nurminen 2014
* Harri Blomberg 2015
* Pasi Soukkala 2016

### Kirsi Mikkonen (2006)

Kirsi Mikkonen (s. 1969) valittiin Kettukin Vuoden taiteilijaksi vuonna 2006. Hänen teoksiaan on useissa yksityis- sekä yhteisnäyttelyissä Suomessa sekä ulkomailla. Hänen työpaikkansa ja kotinsa sijaitsee taiteilijayhteisö Kirsikodissa Lieksassa.

Kirsi Mikkonen tunnetaan värikkäistä akryylimaalauksista sekä suurista taidetekstiileistä, erityisesti Via Toscana -sarjan kankaista. Hänen tekstiilimaalauksiaan on käytetty erilaisissa kodin sisustukseen liittyvissä tuotteissa kuten pöytäliinoissa, verhoissa, tarjottimissa, tuoleissa ja vaatteissa.

Vuonna 2006 julkaistiin Kirsi Mikkosen elämää ja taidetta käsittelevä selkokielinen kirja, jonka ovat kirjoittaneet Ari Sainio ja Otso Kantokorpi.

### Paul Gustafsson (2007)

Paul Gustafsson (s. 1979) valittiin Kettukin Vuoden taiteilijaksi vuonna 2007. Hän on opiskellut kuva-artesaaniksi Nastolan Kaarisillassa ja kuuluu nykyään sen ateljeetaiteilijoihin. Gustafsson on tuotantoon kuuluu grafiikkaa, maalauksia, kuvanveistoa ja keramiikkaa. Hänet tunnetaan parhaiten komeista eläinaiheisista väripuupiirroksistaan. Hän on viime vuosina osallistunut lukuisiin koti- ja ulkomaisuiin näyttelyihin.

### Kenneth Rasmussen (2009)

Tanskalainen Kenneth Rasmussen valittiin Kettukin Vuoden taiteilijaksi vuonna 2009. Rasmussen työskentelee maineikkaassa Bifrostin taidekoulussa Tanskan Randersissa. Hän on monipuolinen erityistaiteilija, jonka tuotantoo kuuluu piirroksia, maalauksia ja grafiikkaa sekä neulomalla ja virkkaamalla tehtyjä teoksia.

### Matti Rauhaniemi (2010)

Matti Rauhaniemi (s. 1954) valittiin Kettukin Vuoden taiteilijaksi vuonna 2010. Rauhaniemi työskentelee Helsingissä Lyhty ry:n Taide- ja tekstiilityöpaja Luovillassa. Hänet tunnetaan rautalangasta väännetyistä aforismeistaan. Sana ja kuva kulkevat Rauhaniemen teoksissa aina rinnakkain, sillä maalauksissakin on useimmiten teksti kirjoitettuna teoksen taakse.

### Jukka-Pekka Levy (2011)

Jukka-Pekka Levy (s. 1987) valittiin Kettukin Vuoden taiteilijaksi vuonna 2011. Hän asuu ja työskentelee taiteilijayhteisö Kirsikodissa Lieksassa.

Levy on nuoresta iästään huolimatta osallistunut yli 50 ryhmänäyttelyyn. Hänen taidettaan on nähty muun muassa Helsingin, Hyvinkään, Varkauden ja Kouvolan taidemuseoissa sekä Kiasman *Ateljee Hännätön Kissa* -näyttelyssä vuonna 2002. Jukka-Pekka Levyn taiteesta sekä hänen elämästään Kirsikodin taiteilijayhteisössä on julkaistu kirja nimeltä *Aurinkopoika.* Kirsikodin julkaiseman taidekirjan ovat kirjoittaneet Virpi Turunen ja Erkki Pirtola. Lisäksi Levyn taidetta on esitelty yli kymmenessä muussa taidekirjassa. 

### Tiina Elina Nurminen (2014)

Tiina Elina Nurminen (s. 1960) valittiin Kettukin Vuoden taiteilijaksi vuonna 2014. Turkulainen Nurminen kuuluu Taidekeskus Into ry:n taiteilijoihin. Hän tehnyt taidetta Turun työväenopiston kehitysvammaisten kuvataideryhmässä vuodesta 1996 lähtien. Nurmisen Vuoden taiteilija näyttely, *Yhteisessä paratiisissa* (Galleria Arx, Hämeenlinna 24.9.–24.10.2014) sisälsi kaksikymmentäviisi parin viime vuoden aikana syntynyttä teosta, joiden aiheet käsittelevät taiteilijan elämäntapahtumia syntymästä nykyhetkeen. Teoksissa esiintyy useita Nurmiselle tärkeitä henkilöitä, muun muassa Arvo Ylppö, joka oli apuna kun Nurminen syntyi pikkukeskosena.

### Pasi Soukkala (2016)

Pasi Soukkala (s.1963) on Kettukin Vuoden taiteilija 2016. Hän on itseoppinut taiteilija, jonka teoksia on ollut esillä useissa yhteis- ja yksityisnäyttelyissä Mäntän seudulla. Hän on ollut Mäntän taideseuran jäsen vuodesta 1993. 
Soukkala käy työtoiminnassa Satakielen toimintakeskuksessa, jossa hän tekee monenlaisia alihankintatöitä. Vuoden taiteilija -tiedotteessa valinnan tehnyt Veikko Halmetoja kuvailee, miten Soukkalan piirrosjälki on omaleimainen ja perustuu viivan tasaiseen rytmiin. Teoksissa pienet väripinnat ovat kuin mosaiikkia. Soukkalan yksityisnäyttely nähtiin ARTag Galleryssa Helsingissä lokakuussa 2016.

Lähteet
-------

1. ↑  Tuomas Korhonen, Kettukin vuoden taiteilija 2004. Kettuki.  Arkistoitu 2.4.2015.
2. ↑  Tuula Rantanen, Kettukin Vuoden taiteilija 2005. Kettuki.  Arkistoitu 2.4.2015.
3. ↑  Jack Heiskanen, Kettukin Vuoden taiteilija 2008 Kettuki.  Arkistoitu 2.4.2015.
4. ↑  Miia Ruohonen, Kettukin Vuoden taiteilija 2012. Kettuki.  Arkistoitu 2.4.2015.
5. ↑  Harri Blomberg, Kettukin Vuoden taiteilija 2015. Kettuki.  Arkistoitu 2.4.2015.
6. ↑   (Arkistoitu – Internet Archive)
7. ↑  Kettukin vuoden taiteilija 2006 Kettuki.
8. 1 2  Kirsikoti: Näyttelyt (luettu 25.3.2015) *kirsikoti.fi*.
9. 1 2  Kirsikoti: Taiteiteilijat (luettu 25.3.2015) *kirsikoti.fi*.
10. ↑  Kirsikoti: Taidetekstiilit *Kirsikoti.fi*.
11. ↑  Sainio, Ari ja Kantokorpi, Otso: *Kirsi Mikkonen*. Lieksa: Kirsikoti.
12. ↑  Paul Gustafsson: Kettukin Vuoden taiteilija 2007 Kettuki.
13. ↑  VeikkoHalmetoja: Eläin on elämä *Helsingin SanomatHs.fi*.  28.02.2013.
14. ↑  Kenneth Rasmussen, Kettukin Vuoden taiteilija 2009. Kettuki.  Arkistoitu 2.4.2015.
15. ↑  Outsider art Bifrost: Kenneth Rasmussen *bifrostart.dk*.
16. ↑  Matti Rauhaniemi, Kettukin Vuoden taiteilija 2010 *Kettuki.fi*.
17. ↑  Ahti Isomäki: Anna mun olla. Matti Rauhaniemi, Kettukin vuoden taiteilija 2010 -näyttelyesite *Kettuki*.  2010.  Arkistoitu 2.4.2015. Viitattu 22.3.2015.
18. ↑  Jukka-Pekka Levy: Kettukin Vuoden taiteilija 2011. Kettuki.
19. ↑  *Tuija Kuutti, Minna Raitmaa (toim.) 2002. Ateljee Hännätön kissa. Studio Bobtailed Cat.*. Nykytaiteen museon julkaisuja 82/2002.
20. ↑  [ Isomäki, Ahti 2011. Aurinkopoika. Jukka-Pekka Levy, Kettukin Vuoden taiteilija 2011-näyttelyesite (Galleria ARX,Hämeenlinna
22.3.–21.4.2011)] Kettuki.  Arkistoitu 2.4.2015.
21. ↑  Tiina Elina Nurminen, Kettukin Vuoden taiteilija 2014. Kettuki.  Arkistoitu 2.4.2015.
22. ↑  Taidekeskus Into: Taiteilijoita *taidekeskusinto.fi*.  Arkistoitu 3.4.2015.
23. ↑  Kajala, Merja 2014: Tiina elina Nurminen ilmaisee itseään taiteella. *Kaupunkimedia Aamuset. (1.10.2014)*.  Arkistoitu 2.4.2015.
24. ↑
25. ↑   (Arkistoitu – Internet Archive)

Aiheesta muualla
----------------

* Keskiaho, Salla 2011: "Vielä paljon edessä on". Galleria Art Kaarisilta tekee pioneerityötä vallan ytimessä. Näkysyys ei ole itsestään selvää kehitysvammaisille taiteilijoille. Tukiviesti 2/2011.